20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1317 της 21/25 Νοεμ. 1981 (ΦΕΚ Α΄ 329) Περί αλκοολομέτρων και αραιομέτρων για αλκοόλη, σε συμμόρφωση προς την Οδηγία 76/765/ΕΟΚ του Συμβουλίου των Ευρωπαϊκών Κοινοτήτων της 27ης Ιουλ. 1976. ΄Εχοντας υπόψη: α)Το άρθρ.2 του Νόμ. 945/1979 «περί κυρώσεως της συνθήκης προσχωρήσεως της Ελλάδος εις την Ευρωπαϊκήν Οικονομικήν Κοινότητα και την Ευρωπαϊκήν Κοινότητα Ατομικής Ενεργείας, ως και της συμφωνίας περί προσχωρήσεως της Ελλάδος εις την Ευρωπαϊκήν Κοινότητα ΄Ανθρακος και Χάλυβος». β)Τα άρθρ.2, 143 και 145 της Πράξεως προσχωρήσεως της Ελληνικής Δημοκρατίας στις Ευρωπαϊκές Κοινότητες. γ)Την 76/765/ΕΟΚ οδηγία του Συμβουλίου της 27ης Ιουλ. 1976 «περί προσεγγίσεως των νομοθεσιών των Κρατών μελών των αναφερομένων στα αλκοολόμετρα και αραιόμετρα αλκοόλης» μαζί με το παράρτημά της, που δημοσιεύτηκε στην Ελληνική Γλώσσα στην Ειδική ΄Εκδοση της Επίσημης Εφημερίδας των Ευρωπαϊκών Κοινοτήτων της 23ης Δεκ. 1980, κατηγορία 13 Βιομηχανική Πολιτική, τόμος 004. δ)Την 771/1981 γνωμοδότηση του Συμβουλίου της Επικρατείας, με πρόταση των Υπουργών Συντονισμού και Εμπορίου, αποφασίσαμε: ΄Αρθρ.1.-Το παρόν Π.Δ/γμα, εκδίδεται με σκοπό τη συμμόρφωση της Ελληνικής Νομοθεσίας προς τις διατάξεις της 76/765/ΕΟΚ Οδηγίας του Συμβουλίου και του παραρτήματός της, η οποία έχει δημοσιευθεί στην Ελληνική Γλώσσα στην Επίσημη Εφημερίδα των Ευρωπαϊκών Κοινοτήτων (Ειδική ΄Εκδοση της 23 Δεκ. 1980, κατηγορία 13 Βιομηχανική Πολιτική, τόμος 004). ΄Αρθρ.2.-Στο παρόν Π.Δ/μα καθορίζονται τα χαρακτηριστικά των αλκοολομέτρων και αραιομέτρων για αλκοόλη, που προορίζονται για τον καθορισμό του αλκοολομετρικού τίτλου των μιγμάτων ύδατος και αιθανόλης. ΄Αρθρ.3.-«1.Στα αλκοολόμετρα και αραιόμετρα αλκοόλης, που μπορεί να φέρουν σφραγίδες και σήματα ΕΟΚ εφαρμόζονται οι διατάξεις του παραρτήματος της Οδηγίας 76/765/ΕΟΚ όπως τροποποιήθηκε από το παράρτημα της Οδηγίας 82/624/ΕΟΚ της Επιτροπής των Ευρωπαϊκών Κοινοτήτων». Η παρ.1 αντικαταστάθηκε ως άνω από το άρθρ.2 της Φ3/1515/84 απόφ. Υπ. Εθν. Οικον. και Εμπορίου (ΦΕΚ Β΄ 747), (κατωτ. αριθ. 26). 2.Τα ανωτέρω όργανα αποτελούν αντικείμενο εγκρίσεως προτύπου ΕΟΚ και υπόκεινται στον αρχικό έλεγχο ΕΟΚ, όπως ειδικότερα καθορίζεται στο Π.Δ. 1156/81 «περί οργάνων μετρήσεως και μεθόδων μετρολογικού ελέγχου». ΄Αρθρ.4.-Δεν μπορεί να απαγορευθεί ή να περιορισθεί η διάθεση στην αγορά και η χρήση των αλκοολομέτρων και αραιομέτρων αλκοόλης εφοδιασμένων με το σήμα εγκρίσεως προτύπου ΕΟΚ και το σήμα αρχικού ελέγχου ΕΟΚ, για λόγους που αφορούν τις μετρολογικές τους ιδιότητες. ΄Αρθρ.5.-Η ισχύς του παρόντος αρχίζει από την 1η Ιαν. 1981. Κάθε άλλη διατάξη, που αντίκειται στο παρόν, καταργείται. 